पत्रकारिता विश्वविद्यालय में समय-समय पर विशिष्टजनों को छात्रों को संबोधित करने के लिए बुलाया जाता है। इन विशिष्टजनों की सूची में ऐसे लोग शामिल हैं जो अपनी हिन्दुत्ववादी विचारधारा के लिए जाने जाते हैं। कुछ दिनों पूर्व जगन्नाथपुरी के शंकराचार्य को भाषण देने के लिए आमंत्रित किया गया। शंकराचार्य के आगमन पर छात्र-छात्राओं को पंक्तिबद्ध खड़ा किया गया और उनसे शंकराचार्य पर पुष्पवर्षा करवाई गई। उसके बाद स्वयं कुलपति ने शंकराचार्य का पादुका पूजन किया। उनके भाषण को एक पुस्तिका के रूप में छापा गया। छपी पुस्तिका का शीर्षक दिया गया “पत्रकारिता का धर्म“। पुस्तिका के कवर पेज पर शंकराचार्य का चित्र छापा गया है। चित्र के नीचे लिखा गया है “अनंत श्री विभूषित जगन्नाथपुरी पीठाधीष्वर शंकराचार्य पूज्यपाद निष्चलानंदजी सरस्वती“।